ઇન્ડેક્સ (૩૪,૭૩૪) : મિત્રો, બી. એસ. ઇ. ઇન્ડેક્સ  ગત્ સંપૂર્ણ સપ્તાહમાં તેના આગલા સાપ્તાહિક બંધ ૩૪,૩૭૭ સામે ૩૪,૪૧૨ના મથાળે ખૂલી વેચવાલી થકી ૩૩,૯૭૪ની નીચી સપાટી સ્પર્શ્યા બાદ પ્રત્યાઘાતી ઉછાળા સ્વરૂપે ૩૪,૮૫૮ની ઊંચી સપાટી સ્પર્શી વૈશ્વિક બજારોમાં ગાબડાં પડતાં અચાનક ૩૩,૭૨૩ની સપ્તાહની નવી નીચી સપાટી સ્પર્શ્યા બાદ ફરીથી લેવાલી નીકળતાં અંતે ૩૪,૭૩૪ના મથાળે બંધ રહેલ છે, જે તેના આગલા સાપ્તાહિક બંધ ૩૪,૩૭૭ની સરખામણીમાં ૩૫૭ પોઇન્ટનો ભારે અફરાતફરીભર્યો સુધારો દર્શાવે છે.